Када је почео Коринтски рат Спарта је звала Агесилаја II да се са својом војском врати у Грчку. Било је то управо оно због чега је Персија финансирала спартанске непријатеље. Агесилај II се враћао копненим путем преко Тракије и централне Грчке. Када је дошао близу Беотије Агесилај је сазнао за пораз Спарте у поморској бици код Книда и за погибију Писандра. Своју војску је подсетио како је Спарта неколико месеци раније победила у бици код Немеје. Поред тога обавестио их је да је Писандар погинуо, али да их не би обесхрабрио лагао их је да је Спарта победила у поморској бици код Книда.